Ντεϊβίντας Τσεσνάουσκις

Ο Ντεϊβίντας Τσεσνάουσκις (λιθουανικά:Česnauskis Deividas), γεννήθηκε στις 30 Ιουνίου 1981 στο Κουρσέναϊ της Λιθουανικής Σοβιετικής Σοσιαλιστικής Δημοκρατίας στην Ε.Σ.Σ.Δ. και είναι Λιθουανός παλαίμαχος ποδοσφαιριστής και νυν ατζέντης ποδοσφαιριστών.

 Ποδοσφαιρική καριέρα 
Λιθουανία

Ο Τσεσνάουσκις ξεκίνησε την ποδοσφαιρική του καριέρα στα τμήματα υποδομής της Εκράνας και σταδικά έφτασε να αγωνίζεται στην πρώτη ομάδα του συλλόγου, όπου κατά την τριετία 1997-2000 και σε 54 αναμετρήσεις σημείωσε 6 τέρματα. Αγωνίζονταν στη θέση του δεξιού εξτρέμ και κατέκτησε το Κύπελλο Λιθουανίας δύο φορές (1998, 2000) με την ομάδα από το Πανεβεζίς.

Ρωσία
To 2000, o Τσεσνάουσκις μετακόμισε στη Ρωσική Πρέμιερ-Λίγκα (πριν από τα 19α γενέθλιά του), όταν εντάχθηκε στο δυναμικό της Ντιναμό Μόσχας.

Όπως παραδέχθηκε δημόσια σε δηλώσεις ο ίδιος ο παίκτης, το πιο αξιομνημόνευτο ματς της καριέρας του υπήρξε «… «ένας αγώνα με την εθνική ομάδα Νέων στο Πανεβεζίς με την εθνική ομάδα U21 της Ουκρανίας, τότε ήμουν 18 χρονών. Μπήκα στο παιχνίδι μόνο στην αρχή του δεύτερου ημιχρόνου όταν το σκορ ήταν 0-0. Σκόραρα το πρώτο γκολ του αγώνα και κερδίσαμε το παιχνίδι με 3-0. Μετά από αυτόν τον αγώνα, έγινα γνωστός και έλαβα προτάσεις από άλλους συλλόγους και μετά πήγα να παίξω στη Ντιναμό Μόσχας. Αν δεν υπήρχε αυτό το ματς, είναι δύσκολο να φανταστώ πώς θα είχε εξελιχθεί η καριέρα μου»DEŠIMT FAKTŲ APIE FUTBOLININKĄ D. ČESNAUSKĮ

Σε τρία χρόνια που έπαιζε για τη Ντιναμό, κατέγραψε 80 συμμετοχές σε όλες τις διοργανώσεις και σκόραρε έξι γκολ για τον σύλλογο. 

Το 2003, ο Τσεσνάουσκις εντάχθηκε στην Λοκομοτίβ Μόσχας, μια από τις ισχυρότερες ομάδες της Ρωσικής Πρέμιερ-Λίγκα, όπου είχε την ευκαιρία να αγωνισθεί μαζί με τους D.Bilialetdinov, D.Sichiov, A.Ismailov, D.Loskov και V.Yevseyev.

Την σεζόν 2003-2004 κατέγραψε 11 συμμετοχές χωρίς να σημειώσει κάποιο τέρμα αλλά στο τέλος της σεζόν κατέκτησε τον τίτλο του ρωσικού πρωταθλήματος. 

Επίσης με τη φανέλα της Λοκομοτίβ κατέκτησε και το 13ο τουρνουά Commonwealth Football Champions Cup, όταν οι Μοσχοβίτες νίκησαν στον τελικό την Νεφτσί Μπακού από το Αζερμπαϊτζάν με 2-1. Sandraugos taurę iškovojo rusai
Σκωτία
Με την καριέρα του στο απόγειο, ο Τσεσνάουσκις συμφώνησε να μεταγραφεί στη σκωτσέζικη Χαρτς της Πρέμιερ Λιγκ Σκωτίας (2005). Deividas Cesnauskis Middlefield

Οι όροι αυτής της συμφωνίας περιελάμβαναν την μεταγραφή του στην ΦΒΚ Κάουνας  και τον αμέσως δανεισμό στην ομάδα του Εδιμβούργου για τρεις σεζόν. Και τούτο διότι οι δύο σύλλογοι ελέγχονταν από τον Vladimir Romanov.

Πραγματοποίησε το ντεμπούτο του στη Χαρτς ενάντια στην Κιλμάρνοκ  για το  Κύπελλο Σκωτίας, σημειώνοντας το τελευταίο γκολ, σε μια νίκη με 3–1. Kilmarnock 1–3 Hearts 

Στη δεύτερη σεζόν του στην ομάδα, βοήθησε τις «Καρδιές» να κατακτήσουν το Κύπελλο Σκωτίας πετυχαίνοντας μάλιστα και το νικητήριο γκολ στον προημιτελικό εναντίον της Πάρτικ Θιστλ (τελικό σκορ 2-1). Hearts 2–1 Partick Thistle  

Στον τελικό με την Gretna F.C., οι 2 ομάδες αναδείχθηκαν ισόπαλες με 1-1 στην κανονική διάρκεια του αγώνα αλλά η Χαρτς κέρδισε στα πέναλτι με 4-2. Hearts 1–1 Gretna (4–2 on pens)  

Από τον Νοέμβριο του 2006, ο Τσεσνάουσκις δεν έπαιξε για τη Χαρτς για περισσότερο από ένα χρόνο λόγω σοβαρών τραυματισμών και αγωνίστηκε μόνο σε δύο αγώνες για την εθνική ομάδα της Λιθουανίας. Τελικά επέστρεψε στους αγωνιστικούς χώρους ως παίκτης της Χαρτς τον Ιανουάριο του 2008, σε έναν εκτός έδρας αγώνα εναντίον της Νταντί Γιουνάιτεντ.

Σκόραρε το πρώτο του γκολ πρωταθλήματος για τη Χαρτς σε μια ήττα 2–1 από τη Φάλκιρκ στις 5 Μαΐου 2008. Falkirk 2–1 Hearts  

Στις 26 Φεβρουαρίου 2009, ο Τσεσνάουσκις δήλωσε ότι θα έφευγε από την Χαρτς το καλοκαίρι, εκτός αν του δίδοντας περισσότερος αγωνιστικός χρόνος στην πρώτη ομάδα πριν από το τέλος της σεζόν, καθότι μέχρι τότε είχε ξεκινήσει μόλις σε δύο αγώνες. Cesnauskis plans to leave Hearts 

Στις 27 Απριλίου, επιβεβαιώθηκε οριστικά ότι ο παίκτης αποχωρεί από την ομάδα. Hearts players become free agents 

Ελλάδα
Στις 9 Ιουνίου 2009, ο Τσεσναούσκις υπέγραψε διετές συμβόλαιο με τον Εργοτέλη.Ο Εργοτέλης παρουσίασε παίκτες, φανέλα και το χορηγικό πρόγραμμα της νέας σεζόν H ομάδα τερμάτισε στην 11η θέση (μόλις δύο βαθμούς μπροστά από τον Λεβαδειακό που υποβιβάστηκε στη χαμηλότερη κατηγορία) και ο Τσεσνάουσκις σε 23 ματς πρωταθλήματος σημείωσε δύο γκολ αλλά και επτά ασίστ (2η καλύτερη επίδοση στο πρωτάθλημα).O Τσεσναούσκις στη Super League

Μετά από μια μόλις επιτυχημένη σεζόν στο σύλλογο από το Ηράκλειο  «Τέλος» ο Τσεσνάουσκις από τον Εργοτέλη, το καλοκαίρι του 2010 και πιο συγκεκριμένα στις 7 Ιουνίου 2010, υπέγραψε τριετές συμβόλαιο με  τον  Άρη Θεσσαλονίκης Ανακοίνωσε Τσεσνάουσκις ο Άρης όπου όμως δεν μπόρεσε να διακριθεί ιδιαίτερα καταγράφοντας συνολικά μόλις 15 συμμετοχές (9 συμμετοχές στο Πρωτάθλημα και 6 στο ΟΥΕΦΑ Γιουρόπα Λιγκ) χωρίς να πετύχει κάποιο τέρμα. Τα βρίσκει με Τσεσνάουσκις

Εντούτοις βοήθησε σημαντικά την ομάδα να αποκλείσει αρχικά την Γιαγκιελόνια Μπιαουίστοκ και την Αούστρια Βιέννης για να μπει στους ομίλους του ΟΥΕΦΑ Γιουρόπα Λιγκ 2010–11, από όπου στη συνέχεια προκρίθηκε σε βάρος των Ατλέτικο Μαδρίτης, Ρόσενμποργκ και Μπάγερ Λεβερκούζεν, για να φτάσει στη φάση των «16» όπου αντιμετώπισε την Μάντσεστερ Σίτι.
Αζερμπαϊτζάν
Τον Ιούνιο του 2011 ο Τσεσνάουσκις υπέγραψε διετές συμβόλαιο με την ομάδα της Μπακού του Αζερμπαϊτζάν. D.Česnauskis vedė „Baku“ į pergalę Azerbaidžano pirmenybėse«Κιτρινόμαυρο» Μπακού και το 2012 κατέκτησε το Κύπελλο Αζερμπαϊτζάν με την ομάδα του. Στο τέλος της σεζόν 2012–13 έμεινε ελεύθερος από την ομάδα του Μπακού αφού σημείωσε οκτώ γκολ σε 52 εμφανίσεις για τον σύλλογο. Ωστόσο, την 1η Ιουλίου 2013, εντελώς αναπάντεχα ο Τσεσνάουσκις υπέγραψε νέο μονοετές συμβόλαιο με την ομάδα. 

Επιστροφή στη Λιθουανία
Το 2014, επέστρεψε στην πατρίδα του και εντάχθηκε στην Τράκαϊ μόλις άρχιζε να κάνει τα πρώτα της βήματα στην A Lyga. Με την Tράκαϊ, τερμάτισε στη 2η θέση του βαθμολογικού πίνακα τις σεζόν 2015 και 2016 και στην 3η τις σεζόν 2017 και 2018 ενώ επίσης έφτασε και στον τελικό του Λιθουανικού Κυπέλλου Ποδοσφαίρου το 2016 (15/05/2016), στον οποίο η ομάδα του έχασε 0–1 από την Ζάλγκιρις Βίλνιους στην παράταση.

Στις 5 σεζόν που αγωνίστηκε με τη φανέλα της Tράκαϊ κατόρθωσε να φτάσει στη 2η θέση των κορυφαίων σε συμμετοχές παικτών της ομάδας, πίσω μόνο από τον Justin Januševskis.

Στο τέλος της σεζόν 2018 αποσύρθηκε από το επαγγελματικό ποδόσφαιρο, αγωνιζόμενος στη σεζόν αυτή σε 12 αγώνες και σημειώνοντας δύο γκολ. Επίσης αγωνίστηκε και σ'ένα ακόμη αγώνα κυπέλλου εναντίον της Πανέριους. D.Česnauskis: „Nebėra dvejonių – tai pabaiga“ (μεταφρ) D. Česnauskis: "Δεν υπάρχει άλλος δισταγμός - αυτό είναι το τέλος"

Εθνικές ομάδες
Αρχικά, ο Τσεσνάουσκις πραγματοποίησε οκτώ εμφανίσεις για την ομάδα κάτω των 21 ετών της Λιθουανίας. Πρωτοφόρεσε τη φανέλα της Εθνική Λιθουανίας σε ηλικία 20 ετών, στις 4 Ιουλίου 2001 εναντίον της Εθνική Εσθονίας. 

Μέχρι το 2016, που αποσύρθηκε από την Εθνική, κατέγραψε 63 συμμετοχές για τη χώρα του, σημειώνοντας τέσσερα γκολ. 

Προσωπική ζωή
Ο μικρότερος αδερφός του, Εντγαράς Τσεσνάουσκις, είναι επίσης πρώην επαγγελματίας ποδοσφαιριστής. 

Ο Τσεσνάουσκις παντρεύτηκε τον Ιούνιο του 2008 στην Κλαϊπέντα με την Vaida Grikšaite, (ανακηρυχθείσα «Μις Λιθουανία 2002») η οποία εργάζεται εδώ και αρκετό καιρό στην Λιθουανική Ποδοσφαιρική Ομοσπονδία (LFF).
Brolių pjautynės: karjeros aklavietėje įstrigęs Edgaras Česnauskis į teismą padavė savo brolį Deividą

Το Νοέμβριο του 2018, κι αφού είχε ολοκληρώσει την καριέρα του ως ποδοσφαιριστής, ανακοινώθηκε ως νέος αθλητικός διευθυντής της Ζάλγκιρις Βίλνιους, μαζί με τον Deividas Šemberas.Antrą kartą nuo sosto nustumtas "Žalgiris" pristato Česnauskį ir Šemberą

Τον Ιανουάριο του 2020, ο σύλλογος ανακοίνωσε ότι το συμβόλαιο με τον Τσεσνάουσκις λύθηκε με κοινή συναίνεση. "Žalgirio" klube: paliko sporto direktorius

Από το 2021, εργάζεται ως ατζέντης ποδοσφαιριστών και έχει το δικό του πρακτορείο που ονομάζεται DC7 Agency. Deividas Cesnauskis on Robbie Neilson relationship and possible transfer link upDC7 Agency – When FOOTBALL becomes more than a game

Διακρίσεις
Ως παίκτης της Εκράνας
Κύπελλο Λιθουανίας: 1998, 2000
Ως παίκτης της Λοκομοτίβ Μόσχας
 Πρέμιερ Λιγκ Ρωσίας: 2004
Ως παίκτης της Χαρτς
 Κύπελλο Σκωτίας: 2006
Ως παίκτης της Μπακού
Κύπελλο Αζερμπαϊτζάν: 2012

Παραπομπές

Εξωτερικοί σύνδεσμοι
 Ποδοσφαιρικό προφίλ του Ν. Τσεσνάουσκις στο transfermarkt.com
 Προφίλ του Ν. Τσεσνάουσκις στο footballdatabase.eu
 Προφίλ του Ν. Τσεσνάουσκις στο soccerbase.com

Κατηγορία:Λιθουανοί ποδοσφαιριστές
Κατηγορία:Ποδοσφαιριστές Εθνικής Λιθουανίας
Κατηγορία:Ποδοσφαιριστές Εθνικής Λιθουανίας Κ21
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΦΚ Ντιναμό Μόσχας
Κατηγορία:Ποδοσφαιριστές Λοκομοτίβ Μόσχας
Κατηγορία:Ποδοσφαιριστές Χαρτ οφ Μιντλόθιαν
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΦΚ Μπακού
Κατηγορία:Ποδοσφαιριστές ΦΚ Τράκαϊ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Πρέμιερ Λιγκ Σκωτίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πρέμιερ Λιγκ Αζερμπαϊτζάν
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στη Ρωσία